cyanic-selkie/wikianc huggingface dataset:
பாரதிய ஜனதா கட்சி
பாரதிய ஜன்தா கட்சி உருவாக்கம் (1980–)
இந்த தேசிய ஜனநாயகக் கூட்டணி அரசு, பல அரசுடைமை நிறுவனங்களைத் தனியார்மயமாக்கியதோடு, உலக வர்த்தக அமைப்பின் வழிகாட்டுதல்களையும் நடைமுறைப்படுத்தியது. விமான நிறுவனங்களுக்கு இருந்த கட்டுப்பாடுகளை நீக்கியது, அந்நிய முதலீடுகளை அனுமதித்தது போன்ற கொள்கைகள் சிறப்புப் பொருளாதார மண்டலங்கள் உருவாகத் துணை புரிந்ததோடு, புதிய துணை நகரங்கள் உருவாகவும், உள்கட்டமைப்பு சிறக்கவும், உற்பத்தியும் ஏற்றுமதியும் உயரவும் வழிவகுத்தது.
தேசிய ஜனநாயகக் கூட்டணி, 2004 இல் நடந்த நாடாளுமன்றப் பொதுத் தேர்தலில் எதிர்பாராத விதமாகத் தோல்வியைத் தழுவியது. இத்தேர்தலில் ஐக்கிய முற்போக்குக் கூட்டணி வென்று, டாக்டர். மன்மோகன் சிங்கைப் பிரதமராகக் கொண்டு அரசமைத்தது.
கர்நாடகாவில், மே 2008 இல் நடந்த சட்டமன்றத் தேர்தலில் பா.ஜ.க வென்றது. இதுவே தென்னிந்திய மாநிலமொன்றில் பா.ஜ.க வென்றது முதல் முறையாகும். ஆனால் 2013 ஆம் ஆண்டு நடந்த கர்நாடக சட்டமன்றத் தேர்தலில் பா. ஜ. க தோற்று தனது ஆட்சியைக் காங்கிரசிடம் இழந்தது. 2009 ஆம் ஆண்டு நடைபெற்ற நாடாளுமன்றப் பொதுத் தேர்தலில் பா. ஜ. க மீண்டும் தோற்றதனால், மக்களவையில் அதன் பலம் 116 ஆகக் குறைந்தது. ராஜஸ்தான், உத்திரப் பிரதேசம், மகாராஷ்டிரம், உத்தராகண்ட் மற்றும் ஆந்திரப் பிரதேசம் ஆகிய மாநிலங்களில் குறைந்த செயல்பாடே அக்கட்சியின் தோல்விக்குக் காரணம் என்று கூறப்பட்டது.
2014 ஆம் ஆண்டு நடைபெற்ற பொதுத் தேர்தலில் பாரதிய ஜனதா கட்சியின் தலைமையில் தேசிய ஜனநாயகக் கூட்டணி 334 மக்களவைத் தொகுதிகளில் வென்றது. பா. ஜ. க. மட்டுமே 282 தொகுதிகளில் வென்று தனிப்பெரும்பான்மை பெற்றது. ஆட்சி அமைக்கத் தேவையான 272 இடங்களுக்கும் 10 இடங்கள் மிகுதியாக வென்றதால் தனிப்பெரும்பான்மையோடு கூட்டணிக் கட்சிகளின் துணை இல்லாமலே தனித்து ஆட்சி அமைத்தது.
இந்துத்துவம்
காங்கிரஸ் கட்சி, போலியான மதசார்பின்மை கொள்கையை வைத்து அரசியல் செய்து மக்களை ஏமாற்றுகிறது என்றும் சிறுபான்மையினருக்கு ஆதரவாக செயல்படுவதாகக் கூறி இந்துக்களுக்கு எதிராக செயல்படுகிறது என்றும் இந்திய கலாசாரத்திற்கு எதிராக மேற்கத்தியக் கலாசாரத்தைப் பரப்புகிறது என்றும் பா.ஜ.க, காங்கிரஸ் மீது குற்றம் சாட்டுகிறது. காங்கிரஸ் கட்சி, சிறுபான்மையினரின் வாக்குகளுக்காகவே அவர்களை ஆதரிக்கிறது என்றும் பா. ஜ. க கூறுகிறது.
அடல் பிகாரி வாஜ்பாயின் கருத்துப்படி, ஐரோப்பிய மதசார்பின்மைக் கருத்தியல் என்பது இந்தியாவின் கலாசாரத்திற்குப் பொருந்தாத ஒன்றாகும். மோகன்தாஸ் காந்தியால் முன்மொழியப்பட்டக் கோட்பாடான சர்வ தர்ம சம்பவ என்பதே இந்தியாவின் பாரம்பரியத்திற்கு உகந்த மதசார்பின்மை என்பது பா. ஜ. க வின் கருத்து. வாஜ்பாய், இந்திய மதசார்பின்மையைப் பின்வருமாரு விளக்குகிறார்:
பா.ஜ.க வின் கொள்கைகளுள் "ஒருங்கிணைந்த மனிதநேயம்" என்பது முக்கியமானதாகத் திகழ்கிறது. வலதுசாரி கொள்கை நிலைப்பாடுடைய பா.ஜ.க, சமூக பாதுகாப்பு மற்றும் முற்போக்கு ஆகிய கொள்கைகளுடையது. இக்கட்சியின் பெரும்பான்மையான கொள்கைகள் இந்தியாவின் பாரம்பரிய கலாசாரத்தைத் தழுவியே அமைந்துள்ளன. இக்கட்சியின் சாசனத்தில் அதன் குறிக்கோளாகக் குறிப்பிடப்பட்டிருப்பதாவது:
பா.ஜ.க அயோத்தியில் பாபர் மசூதி இருந்த இடத்தில் ராமர் கோயில் கட்ட வேண்டும் என்று கோரி வருகிறது. இந்துக்களால் புனிதமாகக் கருதப்படும் பசுவைக் கொல்வதையும் உண்பதையும் தடை செய்ய வேண்டும் என்றும் இந்திய கலாசாரத்தை பள்ளிகளிலும் கல்லூரிகளிலும் போதிக்க வேண்டும் என்றும் பா. ஜ. க கோரி வருகிறது. வாஜ்பாய் அரசாங்கத்தில் கல்வி அமைச்சராக இருந்த முரளி மனோகர் ஜோஷி, கல்லூரி பாடத்திட்டத்தில் வேத சோதிடத்தையும் சேர்க்க உத்தரவிட்டதோடு வரலாற்றுப் பாடத்திட்டத்தில் சில சர்ச்சைக்குரிய மாற்றங்களையும் செய்தார்.
பா.ஜ.க கர்நாடகத்தில் ஆட்சி செய்த போது இந்துகளின் புனித நூலான பகவத் கீதையை பள்ளிகளின் பாடத்திட்டத்தில் சேர்க்க வேண்டும் என்ற கோரிக்கை எழுந்தது. மேலும் பா.ஜ.க மதமாற்றங்களைத் தடை செய்ய வேண்டும் என்ற கருத்திற்கும் ஆதரவளிக்கிறது. பா.ஜ.க இந்திய அரசியலமைப்பை மதிப்பதாகக் கூறினாலும், சில பா.ஜ.க தலைவர்கள், இந்தியாவை இந்து நாடாக அறிவிக்க வேண்டும் என்று கோரிக்கை விடுத்துள்ளனர். ஆனால் தேசிய ஜனநாயகக் கூட்டணியில் மாற்றுக் கருத்துடைய கட்சிகளும் அடங்கியுள்ளதால் பா.ஜ.க தனது இந்துத்துவா கொள்கையை தளர்த்தியது.
இந்தியாவின் முதல் பிரதமரான ஜவகர்லால் நேருவை பா.ஜ.க, இசுலாமியர்களுக்கு ஆதரவான போக்கு, கஷ்மீர் விவகாரத்தைத் தீர்ப்பதில் செய்த தவறுகள் போன்றவற்றிற்காகக் கடுமையாக விமர்சித்தது. ஆயினும், இந்தியாவின் முதல் உள்துறை அமைச்சரான வல்லபாய் படேலை, இந்தியாவை ஒருமைப்படுத்தியதற்காக பா. ஜ. க பாராட்டியுள்ளது.
டாக்டர். பீமாராவ் ராம்ஜி அம்பேத்கரின் நினைவு நாளை பா.ஜ.க அதிகாரப்பூர்வமாக அனுசரித்தாலும், நரேந்திர மோடி போன்றவர்கள் கட்சியின் தலைமைப் பொறுப்புகளில் இருந்தாலும், மேல் சாதி இந்துக்களின் கட்சியே பா.ஜ.க என்று விமர்சிக்கப்படுகிறது.
ராஷ்டிரிய சுயம்சேவக் சங்கின் மீது எழுந்த, "இசுலாமியர்களுக்கு எதிரானது", "பாசிசக் கொளகையுடையது", "மதக் கலவரத்தைத் தூண்டுகிறது" போன்ற விமர்சனங்களால் பா.ஜ.க வும் பாதிக்கப்பட்டுள்ளது. வினாயக் தாமோதர் சாவர்க்கரின் கொள்கைகளை பா.ஜ.க பின்பற்றுவதால் அது காந்திக்கு எதிரானது என்றும் விமர்சிக்கப்படுகிறது. ஆர்.எஸ்.எஸ் மீதுள்ள காந்தியின் கொலைப் பழி பா.ஜ.க வையும் பாதித்துள்ளது. ஆர்.எஸ்.எஸ் தன் மீதுள்ள குற்றச்சாட்டுகளை மறுத்தாலும், காந்தியின் இசுலாமியர்களுக்கு ஆதரவான போக்கையும், இந்தியப் பிரிவினைக்கு அவர் ஒப்புதல் அளித்ததையும் கடுமையாகக் கண்டித்தது. பா. ஜ. க காந்திக்கும் இசுலாமியர்களுக்கும் எதிரானது என்கிற வாதத்தை அக்கட்சி முழுமையாக மறுக்கிறது. அதுமட்டுமின்றி, தங்கள் மீது குற்றம் சாட்டுபவர்கள் அனைவரும் சிறுபான்மையினரை அவர்களது வாக்குகளுக்காகவே ஆதரிக்கின்றனர் என்று பா.ஜ.க கூறுகிறது.
பொருளாதாரக் கொள்கைகள்
பா.ஜ.க வும் அதன் வழி வந்த கட்சிகளும், மார்க்சிசத்தையும், இந்தியாவை நீண்ட காலம் ஆட்சி செய்த காங்கிரசின் சமூகவுடைமைப் பொருளாதாரக் கொள்கைகளையும் எதிர்த்தன. சுதேசிக் கொள்கையையும், உள்நாட்டு நிறுவனங்களையும், தொழிற்சாலைகளையும் பா.ஜ.க பலமாக ஆதரித்ததோடு, வெளிநாட்டிலிருந்து செய்யப்படும் இறக்குமதியைக் குறைக்க வேண்டுமென்றது. பா.ஜ.க வின் ஆட்சிக்காலத்தில், வாஜ்பாய் அரசு 1991 இல் ஆரம்பிக்கப்பட்ட சந்தை சீர்திருத்தங்கள், பொருளாதார தாராளமயமாக்கல் போன்றவற்றைத் தொடர்ந்ததால், தேக்கத்தில் இருந்த இந்தியப் பொருளாதாரம் வேகமாக வளர்ந்தது.
பாதுகாப்பு மற்றும் தீவிரவாதம்
பா.ஜ.க, இந்திய பாதுகாப்புப் படைகளை நவீனமயமாக்குதல், பலமான அணு ஆயுதத் தற்காப்பு போன்ற பலமான தேசியப் பாதுகாப்புக் கொள்கையை ஆதரிக்கும் கட்சியாகும். இந்திய அரசியலமைப்பால் ஜம்மூ கஷ்மீருக்கு வழங்கப்பட்டுள்ள சிறப்பு அந்தஸ்தைப் பயன்படுத்தி அதை முழுமையாக இந்தியாவோடு இணைக்க வேண்டும் என்ற கொள்கையை பா.ஜ.க ஆதரிக்கிறது.
திசம்பர் 2001 இல் இந்திய நாடாளுமன்றத்தில் தீவிரவாதத் தாக்குதல் நடந்த பிறகு, பா.ஜ.க அரசு தீவிரவதத் தடை சட்டம் (POTA) என்ற சட்டத்தை இயற்றியது. இந்த சட்டம் உளவு நடவடிக்கைகளை விரிவுபடுத்தியதோடு, காவல் துறைக்கும் கூடுதல் அதிகாரங்கள் வழங்கியது. இச்சட்டம் காங்கிரஸ் மற்றும் பிற கட்சிகளால் இசுலாமியர்களுக்கு எதிரான சட்டமாகப் பார்க்கப்பட்டது. இதனால் இந்த மசோதாவை சட்டமாக்க நாடாளுமன்றத்தின் இரு அவைகளும் கூட்டப்பட்டது. பின்னர் வந்த காங்கிரஸ் அரசால் இச்சட்டம் நீக்கப்பட்டது. காங்கிரஸ் அரசின் தீவிரவாதத்திற்கு எதிரான நடவடிக்கைகள் வலுவானதாக இல்லை என்று பா.ஜ.க தொடர்ந்து விமர்சித்து வருகிறது.
வெளியுறவுக் கொள்கை
right|thumb|முன்னாள் இந்தியப் பிரதமர் அடல் பிகாரி வாஜ்பாய் (வலது) மற்றும் ரஷ்ய அதிபர் [[விளாதிமிர் பூட்டின்|விளாதிமிர் புதின் (இடது). வாஜ்பாய் ஆட்சிக்காலத்தில் இந்தியாவுக்கும் ரஷ்யாவுக்கும் இடையேயான பாதுகாப்பு உறவுகள் பலப்படுத்தப்பட்டதோடு பல முக்கிய ராணுவ ஒப்பந்தங்கள் கையெழுத்தாயின]]
சோவியத் ஒன்றியத்துடன் நட்புறவு பாராட்டிய காங்கிரஸ் அரசை பா.ஜ.க அடிக்கடி விமர்சித்து வந்துள்ளது. பா.ஜ.க வின் ஆட்சிக்காலத்தில் அமெரிக்காவுடனான உறவை இந்தியா பலப்படுத்திக்கொண்டது. இந்திய-அமெரிக்க உறவுகள், 2000 ஆம் ஆண்டு அப்போதைய அமெரிக்க அதிபரான பில் கிளின்டனின் இந்திய வருகையின்போது மேலும் முன்னேற்றமடைந்தன. அமெரிக்காவில் செப்டம்பர் 11, 2001 இல் நடந்த தீவிரவாதத் தாக்குதல்களுக்குப் பிறகு, தீவிரவாதத்தை ஒடுக்குவதிலும் அல் காயிதா மற்றும் தலிபான் போன்ற தீவிரவாத அமைப்புகளுக்கெதிரான நடவடிக்கைகளிலும் அமெரிக்காவிற்கு இந்தியா தனது ஒத்துழைப்பை நல்கியது. இதற்குப் பிரதியாக அமெரிக்கா, இந்தியாவிற்கு முதலீடு, வர்த்தகம் மற்றும் ராணுவம் போன்ற துறைகளில் உதவியது.
இந்தியாவின் எதிரிகளாகக் கருதப்படும் பாகிஸ்தான் மற்றும் சீனா ஆகிய நாடுகளுடனான உறவுகளையும், வாஜ்பாய் பிரதமராக இருந்த போது இந்தியா மேம்படுத்திக் கொண்டது. வாஜ்பாய், 1998 இல் பாகிஸ்தான் சென்று தில்லி-லாகூர் பேருந்துப் போக்குவரத்து சேவையைத் துவக்கி வைத்தார். 1998 அணு வெடிப்புச் சோதனைக்குப் பிறகு நலிவடைந்திருந்த இந்திய-பாகிஸ்தான் உறவுகளைப் புதிப்பித்துக்கொள்ள, இரு நாடுகளும் லாகூர் உடன்படிக்கையில் கையெழுத்திட்டன. ஆனாலும் பாகிஸ்தான் ராணுவம் இந்திய எல்லைக்குள் ஊடுருவியது.
சில வருடங்கள் நீடித்த பதட்டத்திற்குப் பிறகு, பாகிஸ்தான் அதிபராக விளங்கிய பர்வேஸ் முஷரஃபை அழைத்து அமைதிப் பேச்சுவார்த்தைகள் துவங்கப்பட்ட போதிலும் அவை எந்த ஒரு முடிவையும் எட்டவில்லை. மீண்டும் 2003 ஆம் ஆண்டு வாஜ்பாய் போர் நிறுத்தத்தை அறிவித்து அமைதிப் பேச்சுவார்த்தைகளைத் துவக்கினார்.
மாநிலங்களில் பா.ஜ.க
right|thumb
பா.ஜ.க, டிசம்பர் 2018 நிலவரப்படி 13 மாநிலங்களில் (குஜராத், மகாராட்டிரம், ஹரியானா, இமாச்சலப் பிரதேசம், உத்திரப் பிரதேசம், உத்தராகண்ட், அசாம், கோவா, ஜார்கண்ட், அருணாச்சலப் பிரதேசம், திரிபுரா, மணிப்பூர், மேகாலயா) பெரும்பான்மை பெற்று ஆட்சியில் உள்ளது. பீகார், சிக்கிம் மற்றும் நாகாலாந்து ஆகிய மாநிலங்களில் தேசிய ஜனநாயகக் கூட்டணியில் இடம்பெற்றுள்ள பா.ஜ.க வின் கூட்டணிக் கட்சிகள் ஆட்சியில் உள்ளன. இதற்கு முன்பு பா.ஜ.க, உத்திரப் பிரதேசம், ராஜஸ்தான், மத்தியப் பிரதேசம், சத்தீஸ்கர் மற்றும் கர்நாடகா ஆகிய மாநிலங்களை ஆட்சி செய்துள்ளது.
தெஹல்கா போலி ஆயுத பேரம்
இந்திய ராணுவத்திற்கு வெப்ப பிம்பக் கருவிகள் வாங்க பாதுகாப்புத் துறைக்குப் பரிந்துரை செய்ததற்காக ₹ 100000 கையூட்டு வாங்கியதாக, 2001இல் பா.ஜ.க வின் தலைவராக இருந்த பங்காரு லட்சுமண் மீது குற்றம் சாட்டப்பட்டது. இதையடுத்து, கட்சியின் விதிகளுக்குட்பட்டு அவர் தலைவர் பதவியில் இருந்து பலவந்தமாக நீக்கப்பட்டார். அவர் மீது குற்றவியல் வழக்குப் பதியப்பட்டு, ஏப்ரல் 2012 இல் நான்கு ஆண்டுகள் சிறைத் தண்டனை அளிக்கப்பட்டது.
லிபேரான் குழுவின் அறிக்கை
மன்மோகன் சிங் லிபேரானால் 2009 இல் சமர்ப்பிக்கப்பட்ட அறிக்கையின்படி, அயோத்தியில் பாபர் மசூதி இடிப்புக்குக் காரணமான 68 நபர்களில் சில பா.ஜ.க பிரமுகர்களின் பெயரும் இடம்பெற்றுள்ளது. அவர்களுள் முன்னாள் பிரதமர் அடல் பிகாரி வாஜ்பாய், கட்சியின் அப்போதைய நாடாளுமன்றத் தலைவரான லால் கிருஷ்ண அத்வானி, உத்திரப் பிரதேசத்தின் அப்போதைய முதல்வரான கல்யாண் சிங் போன்றோர் குறிப்பிடத்தக்கவர்கள். தனக்கு சாதகமான அதிகாரிகளை அயோத்தியில் நியமித்ததாக கல்யாண் சிங் மீது குற்றம் சாட்டப்பட்டது.
முன்னாள் கல்வித் துறை அமைச்சரான முரளி மனோகர் ஜோஷியின் மீதும் அத்வானியின் மீதும், உணர்ச்சிகளைத் தூண்டும் விதமாகப் பேசியதாகக் குற்றம் சட்டப்பட்டது. பாபர் மசூதி இடிக்கப்பட்ட அன்று அத்வானியின் காவலுக்குப் பொறுப்பேற்றிருந்த காவல் துறை அதிகாரியான அஞ்சு குப்தா அவ்வழக்கில் சாட்சி கூறினார்.
வெளியிணைப்புகள்
பகுப்பு:இந்திய அரசியல் கட்சிகள் பகுப்பு:1980இல் நிறுவப்பட்ட அரசியல் கட்சிகள்‏ பகுப்பு:இந்துத்துவம் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
இந்தோனேசியாவின் நாட்டுப்புறக் கதைகள்
வலது|thumb|340x340px| இளவரசர் பாஞ்சி காட்டில் மூன்று பெண்களைச் சந்திக்கும் பாலினீசிய ஓவியம். இந்தோனேசியாவின் நாட்டுப்புறக் கதைகள் ( Folklore of Indonesia ) இந்தோனேசியாவில் காணப்படும் அனைத்து நாட்டுப்புறக் கதைகளையும் குறிக்கிறது. அதன் தோற்றம் அநேகமாக வாய்வழி கலாச்சாரமாக இருக்கலாம், வேயாங் மற்றும் பிற நாடக வடிவங்களுடன் தொடர்புடைய நாயகர்களின் கதைகள் எழுதப்பட்ட கலாச்சாரத்திற்கு வெளியே பரவின. இந்தோனேசியாவில் உள்ள நாட்டுப்புறக் கதைகள் தொன்மவியலுடன் நெருக்கமாக இணைக்கப்பட்டுள்ளன.
கருப்பொருள்
இந்தோனேசிய நாட்டுப்புறக் கதைகள் இந்தோனேசியாவின் பல்வேறு கலாச்சாரங்களையும், இந்தோனேசியாவில் உள்ள இனக்குழுக்களின் பன்முகத்தன்மையையும் பிரதிபலிக்கின்றன.
பல இனக்குழுக்கள் தங்கள் சொந்த கதைகள் மற்றும் நாட்டுப்புறக் கதைகளின் தொகுப்பைக் கொண்டுள்ளன. அவை தலைமுறைகளாகக் கூறப்படுகின்றன. கதைகள் பொதுவாக குழந்தைகளுக்கு படுக்கை நேரக் கதைகளாகக் கூறப்படுகின்றன. மேலும் கருணை, அன்பு, அடக்கம், நேர்மை, துணிச்சல், பொறுமை, விடாமுயற்சி, நல்லொழுக்கம் மற்றும் அறம் போன்ற கல்வியியல் மதிப்புகளைக் கொண்டுள்ளன. உதாரணமாக, ஒரு பிரபலமான கருப்பொருள் "உண்மை எப்போதும் வெல்லும், தீமை எப்போதும் தோற்கடிக்கப்படும்."
பெரும்பாலான இந்தோனேசிய நாட்டுப்புறக் கதைகள் மகிழ்ச்சியான முடிவுகளையும் 'மகிழ்ச்சியுடன் எப்போதும்' கருப்பொருள்களையும் கொண்டிருந்தாலும், சில சோகத்தை வெளிபடுத்துகின்றன அலல்து சோகமான முடிவுகளைக் கொண்டுள்ளன.
வகைகள்
பெரும்பாலான இந்தோனேசிய நாட்டுப்புறக் கதைகள் இந்தோனேசிய கிராமங்களுக்குள் பல தலைமுறைகளாக கதைசொல்லிகள் மற்றும் பெற்றோர்களால் சொல்லப்பட்ட வாய்வழி பாரம்பரியமாகத் தொடங்குகின்றன. கதைகள் பெரும்பாலும் பாண்டூன், டெம்பாங் அல்லது குழந்தைகளின் பாடல்கள் போன்ற பல வாய்வழி மரபுகளில் பாடப்பட்டன அல்லது சொல்லப்பட்டன. சில வயாங் மற்றும் செண்ட்ராதாரி ( நடன நாடகம் ) போன்ற கலை நிகழ்ச்சிகளில் நிகழ்த்தப்பட்டது. மலாய் பாரம்பரியத்தில், அவற்றில் சில வேதத்தில் ஹிகாயத் என எழுதப்பட்டுள்ளன. அதே சமயம் சாவக பாரம்பரியத்தில், பல கதைகள் வரலாற்று நபர்கள் மற்றும் பாபாட் போன்ற வரலாற்று பதிவுகள் அல்லது பராரட்டன் போன்ற பழைய ககாவின் வேதங்களுடன் இணைக்கப்பட்டுள்ளன. இந்திய இந்து-பௌத்த காவியங்களும் இந்தோனேசிய நாட்டுப்புறக் கதைகளில் தாக்கத்தை ஏற்படுத்தியது, குறிப்பாக சாவகம் மற்றும் பாலியில் வயாங் மற்றும் நடன நாடகம் மூலம். இந்து இதிகாசங்களான இராமாயணம் மற்றும் மகாபாரதம் ஆகியவை இந்தோனேசியத் திருப்பங்கள் மற்றும் இந்தியப் பதிப்புகளிலிருந்து பெரும்பாலும் வேறுபட்ட விளக்கங்களுடன் தனித்தனி பதிப்புகளாக மாறியுள்ளன. புத்த ஜாதகக் கதைகள் இந்தோனேசிய கட்டுக்கதைகள் மற்றும் விலங்குகளின் நாட்டுப்புறக் கதைகளிலும் இடம் பெற்றுள்ளன. ஜாதகக் கதைகள் மெண்டுத்து, போரோபுதூர் மற்றும் சோச்சிவான் கோவில்கள் போன்ற பழங்கால சாவக கேண்டிகளில் ( கோயில்) கதை அடிப்படை நிவாரணங்களாக செதுக்கப்பட்டுள்ளன. புத்தரின் நற்பண்புகளைப் பற்றி விலங்கு கட்டுக்கதைகளைக் கூறுகிறது. அவர் ஒரு போதிசத்துவராகவும் வருங்கால புத்தராகவும் மீண்டும் பிறப்பதற்கு முன்பு தனது விலங்கு அவதாரங்களில் விதிவிலக்கான கருணைச் செயல்களைச் செய்தார்.
சுகார்த்தோவின் காலத்தில், இந்தோனேசிய கல்வி மற்றும் கலாச்சாரத் துறையின் பிரிவுகள் இருந்தன. அவை சேகரிக்கப்பட்ட செரிடா ரக்யாட் பற்றி ஆய்வு செய்து அறிக்கைகளை எழுதின.
வெளி இணைப்புகள்
பகுப்பு: இந்தோனேசியா பகுப்பு: இந்தோனேசிய வரலாறு
மார்ட்டின் இரைல்
சர் மார்ட்டின் இரைல் (Sir Martin Ryle) அ க உ (FRS) (27 செப்டம்பர் 1918 – 14 அக்தோபர் 1984)ஓர் இங்கிலாந்து கதிர்வீச்சு வானியலாளர் ஆவார். இவர் புரட்சிகரமான கதிர்வீச்சுத் தொலைநோக்கியை வடிவமைத்தார். அவற்றைக் கதிர்வீச்சு வாயில்களின் இருப்பைத் துல்லியமாகக் காணவும் படம்பிடிக்கவும் பயன்படுத்தினார்.
இவர் 1970 களில் வானியலை விட்டுவிட்டு, சமூக, அரசியல் சிக்கல்களின் தீர்வு உடனடியாக காணவேண்டியது எனக் கருதியதால், அரசியலுக்குத் திரும்பினார்.
தகைமைகளும் விருதுகளும்
இவர் பல தகைமைகளும் விருதுகளும் பெற்றார்:
விரிவுரைகள்
இவர் 1965 இல் புடவித் தேட்டம்  எனும் தலைப்பில் அரசு நிறுவனக் கிறித்துமசு விரிவுரை ஆற்றினார்.
சொந்த வாழ்க்கை
<!—இவர் ஒரு பயில்நிலை வானொலி இயக்குபவர் ஆவார். --> Ryle was an amateur radio operator, pp 499 – 500 of Graham-Smith 1986, இவர் 1947 இல் உரோவேனா பால்மரை மணந்தார். இவர் கேம்பிரிட்ஜில் 1984 அக்தோபர் 14 இல் இறந்தார். இஅரது அஞ்சல் தலை, 2009 அக்தோபர் 8 இல் இசைபோகிய பிரித்தானியர் வரிசையில், வெளியிடப்பட்டது.
செங்கை செந்தமிழ்க்கிழார்
செங்கை செந்தமிழ்க்கிழார் (20 07 1932 – 15 05 1997) தனித்தமிழ் இயக்கத்தில் ஈடுபாடு கொண்டு பேச்சிலும், எழுத்திலும் தனித்தமிழ் நடையைப் பின்பற்றியவர்களில் ஒருவர். இவரது இயற்பெயர் செல்வராசன். பா. போ. நாராயணசாமி, பங்காரு அம்மாள் ஆகியோர் இவரது பெற்றோர். தமிழக அரசின் நல்லாசிரியர் விருது பெற்றவர். (1989) தன் பெயரைத் தனித்தமிழ்ப் பெயராக மாற்றிக்கொண்டவர். செங்குட்டுவன், கிள்ளிவளவன், இனியன், பாரி என்று தன் மகன்களுக்குத் தனித்தமிழ்ப் பெயரைச் சூட்டியவர். தன் இல்லத்துக்குத் ’தொல்காப்பியர் இல்லம்’ என்று பெயர் சூட்டிக்கொண்டு தான் வாழ்ந்த ஊரான செங்காட்டுப்பட்டியில் பலரது இல்லங்களுக்குத் தமிழ்ப்பெருமக்களின் பெயரைப் சூட்டிப் பெயர்ப்பலகையும் தன் செலவில் எழுதிப் பதியவைத்து மக்களைத் தமிழில் ஈடுபாடு கொள்ளச் செய்தவர். உலகத் தமிழ்க் கழகத்தின் பொருளாளராகச் சில ஆண்டுகள் பணியாற்றியவர். பாவாணரின் அணுக்கத் தொண்டராக விளங்கியவர்களில் ஒருவர்.
மேற்கோள்
பகுப்பு:தனித்தமிழ் இயக்கம்
சிசிடீவி செய்திகள்
சிசிடீவி செய்திகள் (VIS3 – CCTV News)  எனப்படுவது இலங்கையில் ஒளிபரப்பாகும்  ஆங்கில  மொழியிலமைந்த செய்தி தொலைக்காட்சி அலைவரிசை ஆகும். சீனச் செய்தி ஒளிபரப்பான சிசிடீவி செய்திகள் தொலைக்காட்சி முதன் முதலாக 2010 மே 7 ஆம் திகதி தனது இலங்கைக்கான ஒளிபரப்பை ஆரம்பித்தது.
வெளி இணைப்புகள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:2000 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
எல் சால்வடோர்
எல் சல்வடோர் (எசுப்பானிய மொழி: "República de El Salvador") மத்திய அமெரிக்காவில் உள்ள ஒரு நாடாகும். இதன் எல்லைகளாக வடக்கு பசிபிக் கடலில் குவாத்தமாலா மற்றும் ஒண்டுராசு ஆகியவற்றுக்கிடையில் அமைந்துள்ளது. இதன் மக்கள் தொகை கிட்டத்தட்ட 6.9 மில்லியன் ஆகும். அமெரிக்கக் கண்டத்தில் இதுவே மிகவும் சனத்தொகை அடர்த்தி கூடிய நாடாகும். இதன் தலைநகரம் சான் சல்வடோர் மத்திய அமெரிக்காவின் இரண்டாவது பெரிய நகராகும். இங்கு 2.2 மில்லியன் மக்கள் வாழ்கின்றனர். பெரும்பான்மையான மக்கள் கத்தோலிக்க மதத்தைப் பின்பற்றுகின்றனர்.
வெளி இணைப்புகள்
thumb|right|250px|எல் சல்வடோர் பிரிவுகள் thumb|right|300px|எல் சல்வடோர் வரைபடம் thumb|right|200px|2001 நிலநடுக்கத்தில் நிலச்சரிவுகள்
* பகுப்பு:ஐக்கிய நாடுகள் சபையின் உறுப்பு நாடுகள்
மஞ்சு நத்கொட
மஞ்சு நத்கொட (Manju Nadgoda, பிறப்பு: சூலை 11 1976 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984 ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1976 பிறப்புகள் பகுப்பு:வாழும் நபர்கள் பகுப்பு:பெளகாவி மாவட்ட நபர்கள்
காரணிப்படுத்துதல்(காரணிமயமாக்கல்)
எண்ணியலில் காணப்படும் வகுத்தல், அதாவது மெய்யெண் மற்றும் சிக்கலெண் போன்றவைகளுக்கு காரணிமயமாக்கல் பொதுவாக அர்த்தமுள்ளதாக கருதப்படுவதில்லை. எனெனில் எந்த ஒரு X ஐயும் XY *(1/Y)  அல்லது (Y ≠ 0) என எழுத முடியும். எவ்வாறாயினும், ஒரு அர்த்தமுள்ள காரணிமயமாக்கல் விகிதமுறு எண் அல்லது விகிதமுறு விரிவை அதை திட்டவடிவில் எழுதுவது மற்றும் பகுதியையும் தொகுதியையும் தனித்தனியாக காரணிப்படுத்துவதாகும். பகுப்பு:அடிப்படை இயற்கணிதம் பகுப்பு:எண்கணிதம்
இரஃப்லேசியா அர்னால்டி
இரஃப்லேசியா அர்னால்டி (ரஃப்லேசியா அர்னால்டி) இரஃப்லேசியா குடும்பத்தைச் சேர்ந்த ஒரு தாவரமாகும். இது உலகிலேயே மிகப்பெரிய தனித்த மலர்களைத் தரும் தாவரமாகும். இம்மலர் ஒரு மீட்டர் விட்டம் வரையும் 11 கிலோ எடை அளவுக்கும் வளரக்கூடியது. இந்த மலரின் மணம் அழுகிய மீன் நாற்றத்தில் இருக்கும். எனவே இது "பிண மலர்" (corpse flower) என்று அழைக்கப்படுகிறது. இது பெங்குலு, சுமத்ரா தீவு, இந்தோனேசியா, மலேசியா ஆகிய நாடுகளுக்குரிய மிகைச்செறிவினமாகும். .
டைட்டன் ஆரம், தாலிபோட் பனை போன்றவை மிகப்பெரிய மலர்களைக் கொண்டிருப்பினும் அவை பல மலர்களின் தொகுப்பாகும். மாறாக இரஃப்லேசியா அர்னால்டி முழுமையான ஒரு தனித்த மலராகும்.
வெளி இணைப்புகள்
பகுப்பு:மலர்கள்
இலிக்னோசெரிக் அமிலம்
இலிக்னோசெரிக் அமிலம் (Lignoceric acid) என்பது C23H47COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற கொழுப்பு அமிலமான இச்சேர்மத்தை டெட்ராகோசேனாயிக் அமிலம் என்ற பெயராலும் அழைப்பர். பைன் மர எண்ணெயிலும், விலங்குகளின் தசைகளில் காணப்படும் செரிபுரோசைடுகளிலும், இயற்கை கொழுப்பில் சிறிதளவுமாக இலிக்னோசெரிக் அமிலம் காணப்படுகிறது. கடலை எண்ணெயில் 1.1% முதல் 2.2% வரை இலிக்னோசெரிக் அமிலம் கலந்துள்ளது. இலிக்னின் என்ற கரிமப் பலபடி தயாரிப்பின்போது உடன்விளைபொருளாக இலிக்னோசெரிக் அமிலம் உருவாகிறது.
இலிக்னோசெரிக் அமிலத்தை ஒடுக்க வினைக்கு உட்படுத்தினால் இலிக்னோசெரிக் ஆல்ககால் தோன்றுகிறது.
மேற்கோள்கள்
பகுப்பு:கொழுப்பு அமிலங்கள்
தூண்டில் கதைகள்
தூண்டில் கதைகள் என்ற நூலை சுஜாதா எழுதினார். இது குமுதத்தில் இவர் எழுதிய பன்னிரண்டு சிறுகதைகளின் தொகுப்பாகும்.
பொருளடக்கம்
இந்நூலில் வரும் சிறுகதைகளின் பட்டியல் பின்வருமாறு:
நூலைப்பற்றி ஆசிரியர்
இந்நூலைப் பற்றி ஆசிரியர் நூலின் முன்னுரையில் சில வரிகள்: "..சம்பிரதாயமான பழைய காலச் சிறுகதை வடிவம். முடிவில் ஒரு சொடக்கு அல்லது துடுப்பு இவைதான் இந்தக் கதைகளின் பொது அம்சம். இதைப் படிப்பவர்கள் இவை இலக்கியமா, இல்லையா என்று கவலைப்பட  வேண்டியதில்லை. உற்சாகமாக, சுலபமாகப் படிக்க இயலும். இந்தக் கதைகளைக் குமுதத்தில் திருத்தாமல் வெளியிட்டாலும், ஒரு கதை முடிய மற்றொரு கதை  தொடங்கும்படியாகப்   பகுதி பகுதியாகப் பிரித்துத்தான்    வெளியிட்டார்கள். அதற்குக் காரணம் தொடர்கதை தோஷம் என்றுதான் சொல்வேன்.  இப்படி ஒரு கதை மூலம் மற்றொரு கதைக்கு இழுத்ததாலோ என்னவோ இவற்றுக்குத்   "தூண்டில் கதைகள்" என்று குமுதம் பெயரிட்டது.புத்தக வடிவில்   இப்போது வந்து விட்டதால், நீங்கள் விரும்பிய கதையைத் தேர்ந்தெடுத்து விரும்பிய நேரத்தில் படிக்கலாம்."
நூலைப்பற்றி கிழக்குப் பதிப்பகம்
அனுபமாவின் தீர்மானம், ஒருநாள் மட்டும், மற்றொரு பாலு, குந்தவையின் காதல், க்ளாக் ஹவுஸில் ஒரு புதையல், தண்டையும் குற்றமும் என்று இந்தத் தொகுப்பில் மொத்தம் பன்னிரண்டு சிறுகதைகள் இடம்பெற்றுள்ளன. த்ரில், காதல், க்ரைம், விஞ்ஞானம் என்று ஒவ்வொரு கதையையும் ஒவ்வொரு வித்ததில் எழுதியிருக்கிறார். விறுவிறுவென்று கதைகளைப் படிக்க வைத்து, இறுதியில் ஓர் ஆச்சரியம், அதிர்ச்சியைக் கொடுத்து அசத்திவிடுகிறார், சுஜாதா. குமுதம் இதழில் 'தூண்டில் கதைகள்' வெளிவந்தபோது வாசகர்களால் பெரிதும் பாராட்டப்பட்டது.
பகுப்பு:சுஜாதா நூல்கள் பகுப்பு:தமிழ் சிறுகதை நூல்கள் பகுப்பு:கிழக்குப் பதிப்பக நூல்கள்
கப்பூது
கப்பூது இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் அமைந்துள்ள சிற்றூர் ஆகும். இது வடமராட்சி தென்மராட்சி இடையே காணப்படும் பெருவெளியின் நடுவே அமைந்துள்ளது. மாரிகாலங்களில் நீரால் சூழப்பட்டு தீவு போன்று இவ்வுரானது காணப்படும். இவ்வூர் கரவெட்டி பிரதேச செயலகப் பிரிவினுள் அமைந்துள்ளது.
இதன் ஒருபுறம் வல்லை வெளியானது அமைந்திருக்கின்றது. அதனூடாக செல்லும் தொண்டைமானாறு இவ்வூருக்கும் கரணவாய் கிராமத்திற்கும் இடையே செல்கின்றது.
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வட்சன் சக்கரவர்த்தி
வட்சன் சக்கரவர்த்தி ஒரு இந்திய திரைப்பட நடிகர் ஆவார். இவர் தமிழ் மொழி திரைப்படங்களில் தோன்றினார். எங்கேயும் எப்போதும் (2011) மற்றும் தற்காப்பு (2016) உள்ளிட்ட படங்களில் தோன்றினார்.
தொழில்
ஏ.ஆர்.முருகதாஸின் தயாரிப்பில் எங்கேயும் எப்போதும் (2011) வேலை செய்வதற்கு முன்பு அரிது அரிது (2010) திரைப்படத்தின் மூலம் நடிகராக அறிமுகமானார். எங்கேயும் எப்போதும் திரைப்படத்தில் சக பெண் பயணியை காதலிக்கும் பஸ் பயணியாக நடித்திருந்தார். பேருந்தில் மலரும் காதலராக நடித்து அனைவரது கவனத்தையும் பெற்றார்.
அவர் பின்னர் ராசு மதுரவனின் பாண்டி ஒலிப்பெருக்கி நிலையம் (2012) மற்றும் மற்றொரு முருகதாஸ் தயாரிப்பான வத்திக்குச்சி (2013) ஆகியவற்றில் தோன்றினார், அங்கு அவர் எதிர்மறையான பாத்திரத்தை சித்தரித்தார். ஆர்.கே.கலைமணியின் ஆப்பிள் பெண்ணே (2013) படத்தில் அவர் தனது முதல் முக்கிய வேடத்தில் நடித்தார், அங்கு அவர் நடிகைகள் ஈஸ்வர்யா மேனன் மற்றும் ரோஜாவுடன் பணியாற்றினார். படம் குறைந்த முக்கிய வெளியீட்டை கொண்டிருந்தது மற்றும் விமர்சகர்களிடமிருந்து எதிர்மறையான விமர்சனங்களைப் பெற்றது. 2013 ஆம் ஆண்டின் நடுப்பகுதியில், அவர் நடிகர் விஜய்க்கு அர்ப்பணிக்கப்பட்ட "தளபதி கீதம்" என்ற ஒற்றை பாடலிலும் பணியாற்றினார்.
2014 மற்றும் 2015 முழுவதும் டெங்கு காய்ச்சலால் பாதிக்கப்பட்ட வட்சன் திரைப்படங்களை நடிக்கவில்லை. அவர் ரவியின் தற்காப்பு (2016) திரைப்படம் மூலம் மீண்டும் வந்தார். அத்திரைப்படத்தில் அவர் சக்தி வாசுதேவன் மற்றும் சமுத்திரக்கனி ஆகியோருடன் தோன்றினார். 2019 ஆம் ஆண்டு கைதி, களவு, சித்திரம் பேசுதடி 2 ஆகிய திரைப்படங்களில் நடித்திருந்தார்.
குறிப்புகள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
கண்டந்திப்பிலி
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
நூக்
நூக் (கொட்தப் ) என்பது கிரீன்லாந்தின் தலைநகரமும் பெரிய நகரமும் ஆகும். அத்துடன் நாட்டின் கலாச்சார, பொருளாதார மையமும் இதுவே ஆகும். இதன் மக்கட்தொகை ஏறத்தாழ 15,000மே ஆகும். ஆதலால் இது உலகில் மக்கட்தொகை குறைந்த தலைநகரங்களில் ஒன்றாகும். இதற்கு அருகிலுள்ள பேரிய நகரங்களாவன, கனடாவில்லுள்ள இக்காலுயிட், செயின்ட் ஜான்ஸ் போன்றவயும் அயர்லாந்து இல் உள்ள ரெய்க்யவிக்கும் ஆகும். 2013 ஆம் ஆண்டு சனவரி 01 ஆம் திகதியன்று நூக்கின் சனத்தொகை 16, 454 ஆகும். நூக் எனும் சொல்லுக்கு கிரீன்லாந்து மொழியில் கடலில் ஊடுருவும் நிலமுனை (cape) எனப்படுகின்றது.
வெளி இணைப்புக்கள்
பகுப்பு:கிரீன்லாந்து பகுப்பு:ஐரோப்பியத் தலைநகரங்கள் பகுப்பு:வட அமெரிக்கத் தலைநகரங்கள்
உள் ஒட்டுச் சதைக்கனி
கல் பழம் (Drupe) என்பது ஒரு உள் ஒட்டுச் சதைக் கனியாகும். இதன் வெளிப்புற சதைப்பகுதி (கனிவெளித்தோல் மற்றும் கனி நடுத்தோல் அல்லது சதைப்பகுதி)ஒரு ஒற்றை ஓடாகும் (குழி, கல் அல்லது பைாின்) கனி உள்தோல் கடினமான விதைப்பகுதியாகவும் மாறியுள்ளது. இவை கனிகள் ஒரு தனிப்பூவின் ஒரு சூலகஇலை அல்லது பலசூலக இலைகள் இணைந்து உண்டாகிய தனிச்சசூலகத்திலிருந்து மேல்மட்ட சூற்பையிலிருந்து உருவாகிறது. (பாலிபைாினசு கல்பழம் இதற்கு விதிவிலக்கு).
ஒரு உள் ஒட்டு சதைக்கனியின் பண்பு மிககடினமான லிக்கினபைடு, கல் அல்லது குழி பூவின் கருப்பை சுவாிலிருந்து பெறப்படுகிறது. திரள்கனிகளில் ஒவ்வொரு கனியும் ஒரு உள் ஒட்டு சதைக்கனியாகும். (ராஸ்பொிபோன்றவை) இது ட்ருப்லெட் எனவும் மொத்தமாக சோ்த்து பொி எனவும் அழைக்கப்படுகிறது.
மற்ற சதைப்பற்றுள்ள பழஙகளில் விதையைச் சுற்றி கடினமான விதைத்தோல் காணப்படுகிறது. இவ்வைகயான கனிகள் உண்மையான உள் ஒட்டு சதைகனிகள் அல்ல. உள் ஒட்டு சதைக்கனிகளை உருவாக்கும் சில பூக்கும் தாவரங்கள் காபி, இலந்தை, மாம்பழம், ஆலிவ், பிஸ்தா, சப்போட்டா, பெரும்பாலான பனைக்குடும்ப தாவரங்கள் (தேங்காய், போிச்சை பனை போன்றவை) பாதாம் (கனி நடுத்தோல் தோல்போன்றது) செ்ாாி, பிளம், ஏப்ரிக்காட் முதலியன ஆகும். ட்ருபேஷியஸ் என்ற வாா்த்தை உள் உட்டு சதைக்கனிகள் உடைய கனிகளுக்கு பொருந்தும். வெனினும் முற்றிலும் பொருந்தாது.
வெடிக்கப்பல்
வெடிக்கப்பல் (Hellburner) என்பது, ஒல்லாந்தக் கலகக்காரர்களுக்கும், அப்சுபர்க்குகளுக்கும் இடையில் இடம்பெற்ற எண்பது ஆண்டுப் போரில் ஆன்ட்வெர்ப் முற்றுகையின்போது பயன்படுத்தப்பட்ட சிறப்புத் தீக்கப்பல் ஆகும். மிதக்கும் வெடிகுண்டுகளான இவை எசுப்பானிய முற்றுகையாளர்களுக்குப் பெரும் சேதத்தை விளைவித்தன. வெடிக்கப்பல்கள் தொடக்ககாலப் பேரழிவு ஆயுதங்கள் என விபரிக்கப்பட்டன.
ஆன்ட்வீப் கப்பல் பாலத்துக்கு எதிரான முதல் பயன்பாடு
வெடிக்கப்பல்கள் முதலில் பெடெரிகொ கியாம்பெல்லி என்னும் இத்தாலியப் பொறியாளரால் கட்டப்பட்டன. நகரத்தைக் காப்பாற்றுவதற்காக கலகக்காரர்களை உத்தியோகப்பற்றற்ற முறையில் ஆதரித்த இங்கிலாந்தின் முதலாம் எலிசபெத் இக்கப்பல்களை உருவாக்க இப்பொறியாளரை அமர்த்தியிருந்தார். 1585 மழைக் காலத்தில், எசுப்பானிய நெதர்லாந்தின் அப்சுபர்க்குப் படைகளின் கட்டளைத் தளபதியான அலெக்சாண்டர் பர்னீசின் படைகள் ஆன்ட்வேர்ப்பை முற்றுகையிட்டன. இவர், நகரத்தின்மீது விநியோகத்தடை விதித்து மக்களைப் பட்டினி போடுவதற்காக செல்ட் ஆற்றுக்குக் குறுக்காக எண்ணூறு அடி நீளமான கப்பல் பாலம் ஒன்றை அமைத்திருந்தார். இது பெப்ரவரி 25ம் தேதி நிறைவடைந்தது. நகருக்குத் தேவையான பொருட்களை வழங்குவதற்கு கப்பல் பாலத்தைத் தகர்ப்பது அவசியமாக இருந்தது.
கியாம்பெல்லி முதலில் மூன்று இடைத்தர அளவு கொண்ட சரக்குக் கப்பல்களான ஒராஞ்சே, போஸ்ட், கிடென் லீயூவ் ஆகியவற்றை பயன்படுத்த முன்மொழிந்தார். ஆனால் இது ஏற்றுக்கொள்ளப்படாமல், இரண்டு சிறிய கப்பல்களே வழங்கப்பட்டன. எழுபது தொன்கள் எடை கொண்ட போர்ச்சூன், ஹோப் ஆகிய இரு கப்பல்களே இவை.
மேற்கோள்கள்
பகுப்பு:கப்பல்கள் பகுப்பு:கடற்போர் உத்திகள்
காரி கிழார்
காரி கிழார் சங்ககாலப் புலவர்களில் ஒருவர். அவரது ஒரே ஒரு பாடல் புறநானூறு 6 எண் கொண்ட பாடலாக உள்ளது.
காரி என்னும் சொல் நஞ்சைக் குறிக்கும். அது ஆகுபெயராய் நஞ்சுண்ட சிவபெருமானையும் குறிக்கும். இவரது பெயர் சிவபெருமானை அழைக்கும் பெயர்.
பாடலில் இவர் சொல்லும் கருத்துகள் புராண நம்பிக்கையின் அடிப்படையில் அமைந்துள்ளன.
பாண்டியன் பல்யாகசாலை முதுகுடுமிப் பெருவழுதி
'தண்டா ஈகைத் தகைமாண் வழுதி' என இவன் போற்றப்படுவதால் இவன் சிறந்த கொடைவள்ளல்களில் ஒருவன் எனத் தெரியவருகிறது.
வாழ்த்தியல்
தண்கதிர் மதியம் போல மற்றவர்களுக்குக் குளுமையாகவும், ஞாயிற்றின் ஒளியைப்போல மற்றவர்களுக்கு விளக்கமாவும் வாழ்வாயாக எனப் புலவர் வழுதியை வாழ்த்துகிறார்.
செவியறிவுறூஉ
காதுகளில் தைக்கும்படி அறிவுறுத்துவது செவியறிவுறூஉ. புலவர் அரசன் காதுகளில் உறைக்கும்படி சில செய்திகளை இப்பாடலில் கூறுகிறார்.
பொருண்மொழிக் காஞ்சி
நன்னெறியைப் பொருண்மொழி என்பது சங்ககால வழக்கு. செவியறிவுறூஉ பகுதியில் புலவர் அரசர்க்கு நன்னெறிகளாகக் கூறும் செய்திகளைப் பொருண்மொழிக் காஞ்சி என்றும் கொள்கின்றனர்.
புராணச் செய்தி
உலகின் கட்டு 3 நிலைகளாக அடுக்கப்பட்டுள்ளது. அந்த அடுக்கின் இடைநில் உள்ளது நாம் வாழும் உலகம். கீழே உள்ளது நீர்நிலை ஓங்கியுள்ள உலகம். மேலே உள்ளது ஆன்மாக்கள் வாழும் உலகம்.
இங்கெல்லாம் முதுகுடுமிப் பெருவழுதியின் புகழ் பரவ வேண்டும் என்று இப்புலவர் வாழ்த்துகிறார்.
வெளி இணைப்புகள்
பகுப்பு:சங்கப் புலவர்கள்
வாஸந்தி
வாஸந்தி (பிறப்பு: சூலை 26, 1941) ஒரு தமிழக எழுத்தாளர் ஆவார். பங்கஜம் எனும் இயற்பெயரைக் கொண்ட இவர், மைசூர் பல்கலைக்கழகத்தில் ஆங்கில இலக்கியம் மற்றும் வரலாறு துறைகளில் பட்டம் பெற்றவர். நோர்வே நாட்டின் ஆஸ்லோ பல்கலைக்கழகத்தில் முதுகலைச் சான்றிதழ் பெற்றவர். இந்தியா டுடே தமிழ் பதிப்பின் ஆசிரியராக ஒன்பது ஆண்டுகள் பணியாற்றி துணிச்சலான பத்திரிக்கையாளர் என்று முத்திரை பதித்தவர். கலை, கலாச்சாரம், அரசியல் என்று பல்வேறு புள்ளிகளைத் தொட்டு செல்லும் இவரது கட்டுரைகளில் பல அவை வெளிவந்த காலத்தில் தீவிர கவனம் பெற்றதுடன் விவாதங்களையும் தோற்றுவித்தன.
கலாசார பரிவர்த்தனைத் திட்டத்தின் கீழும் பல வெளிநாட்டு இலக்கிய அமைப்புகளின் அழைப்பின் பேரிலும் உலக எழுத்தாளர் மாநாட்டுக்காக சொற்பொழிவுகளுக்காக, குறிப்பான பிரச்சினைகளை ஆராயும் பொருட்டு என்று பல்வேறு நாடுகளுக்குச் சென்று வந்தவர். பெண் சார்ந்த பிரச்சினைகளைப் பற்றி பல ஆய்வுக் கட்டுரைகள், ஆய்வறிக்கைகள் எழுதி வருபவர். கூர்மையான அரசியல் ஆய்வாளர். இவர் இந்தியா டுடேயில் ஆசிரியராகப் பணியாற்றிய காலத்தின் போது ஏற்பட்ட தமிழ் நாட்டு அரசியல் நிகழ்வுகளை தமது அரசியல் சார்பற்ற பார்வையுடன் ஆங்கிலத்தில் எழுதிய புத்தகத்தை (CUT OUTS,CASTE AND CINE STARS) பெங்குவின் பதிப்பகம் வெளியிட்டது.
விருதுகள்
நாற்பது நாவல்கள், பதினைந்து குறுநாவல்கள், ஆறு சிறுகதைத் தொகுப்புகள் என்று பல்வேறு நூல்களைப் படைத்துள்ளார். பஞ்சாப் சாகித்திய அகாதமி விருது உள்ளிட்ட எட்டு விருதுகளைப் பெற்றுள்ளார். இவர் எழுதிய "வாஸந்தி சிறுகதைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.
பஞ்சாப், இலங்கை, ஃபீஜி நாடுகளின் இனப் பிரச்சனைகளைப் பின்புலமாக வைத்து இவர் எழுதிய நாவல்கள் முறையே மெளனப் புயல், நிற்க நிழல் வேண்டும், தாகம் ஆகியவை. மெளனப் புயல் ஆங்கிலத்தில் மொழிபெயர்க்கப்பட்டு பஞ்சாப் சாகித்திய அகாதெமி விருது பெற்றது. சமூக நாவலான ’ஆகாச வீடுகள்’ இந்தியிலும் மொழிபெயர்க்கப்பட்டிருக்கிறது. ஹிந்தி மொழிபெயர்ப்பிற்கு உத்தர் பிரதேஷ் சாஹித்ய சம்மான் விருது கிடைத்தது.
அடிக்குறிப்புகள்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1941 பிறப்புகள் பகுப்பு:தமிழ் இதழியலாளர்கள்
மரீன் லெ பென்
மரீன் லெ பென் (Marine Le Pen, பி. ஆகஸ்ட் 5, 1968) ஒரு பிரெஞ்சு அரசியல்வாதி. தொழில்முறையில் ஒரு வழக்குரைஞரான இவர் பிரான்சின் வலதுசாரிக் கட்சியான தேசிய முன்னணியின் (Front National) தலைவியாக உள்ளார். இவருக்கு முன் இவரது தந்தை ழான்-மரீ லே பென் அக்கட்சியின் தலைவராக இருந்தார்.
வெளி இணைப்புகள்
பகுப்பு:பிரெஞ்சு அரசியல்வாதிகள் பகுப்பு:1968 பிறப்புகள் பகுப்பு:வாழும் நபர்கள்
ஜான் பூர்மென்
ஜான் பூர்மென் (John Boorman , பிறப்பு: 1754, இறப்பு: ஆகத்து 1 1807), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 55 முதல்தர துடுப்பாட்டப் போட்டிகளில் கலந்து கொண்டுள்ளார். 1772-1793 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் பூர்மென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1754 பிறப்புகள் பகுப்பு:1807 இறப்புகள் பகுப்பு:1934 பிறப்புகள் பகுப்பு:1989 இறப்புகள்
ஏழு வெளி
இதன்படி ஏழு வெளிகளுமாவன:
மேற்கோள்கள்
பகுப்பு:இந்து தத்துவம் பகுப்பு:இந்து தொன்மவியல் இடங்கள்
சமபடுத்தபட்ட மாதாந்திர தவணை
சமநிலைப்படுத்தப்பட்ட மாதாந்திர தவணை (Equated monthly installment, சுருக்கமாக:இஎம்ஐ) என்பது கீழ்க்கண்டவாறு வரையறுக்கப்படுகிறது. "ஒரு நிலையான கடன் தொகைக்கு, ஒவ்வொரு மாதமும் ஒரு குறிப்பிட்ட தேதியில் வட்டி மற்றும் அசல் சேர்ந்த ஒரு நிலையான தொகையை குறிப்பிட்ட ஆண்டுகளுக்கு முழுகடனும் செலுத்தும் கணக்கீட்டு முறையாகும்."
மேற்கோள்கள்
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:வங்கியியல்
ஆர்யா பல்லம்
ஆர்யா பல்லம்
ஆர்யா பல்லம் (Arya Pallam) என்பவர் ஓர் சமூக சீர்திருத்தவாதி, பொதுவுடைமைக்கொள்கையர் மற்றும் கேரள மாநிலத்தில் உயர்வர்க்க பெண்களின் அடக்கு முறைகளுக்கு எதிராக போராடிய பெண்ணியவாதி ஆவார்.
சீர்த்திருத்த நடவடிக்கைகள்
ஆர்யா அவர்கள், காஞ்சூர் கெளரி அந்தர்ஜனம், காஞ்சூர் காளி அந்தர்ஜனம் என்பவர்களுடன் இணைந்து, யாஞ்சனா யாத்திரையில் பங்கேற்றார். இந்த யாத்திரைக்கு வி.டி. பத்ரிபாத் தலைமை வகித்தார். பிராமண பெண்களின் முகத்திரையை களைவதே யாஞ்சனா யாத்திரையின் நோக்கமாகும். பெண்களின் முன்னேற்றத்திற்காக யோகேஷ்மாசபா என்ற அமைப்பு பத்ரிபத் என்பவரால் உருவாக்கப்பட்டு அவரது இல்லத்திலே நடைபெற்றது.பிராமணப் பெண்களின் கற்புக்கு அடையாளமாகக் கருதப்பட்ட காஜட் குடையயை புறக்கணிப்பதே ஆர்யா பல்லம் மற்றும் பார்வதி நென்மணிமங்கலம் என்பவர்களின் தலைமையின் கீழ் நடத்தப்பட்ட கூட்டத்தின் நோக்கமாக இருந்தது. இந்த யோகேஷ்மாசபா கூட்டத்திலும் காஜட் குடையை பயன்படுத்தாமல் நடத்தினர். இதே போன்றே தளிபரம்பா என்ற அமர்வில் ஆர்யா பல்லம், நென்மணிமங்கலம், தேவகி நரிகத்தாரி இணைந்து பெண்கள் முகத்திரையை நீக்க வேண்டும் என்று போராடினர்.மேலும், மரக்குடா(காஜட் குடை)பெண்களின் கற்பை குறிப்பிடவில்லை என்று கூறி மரக்குடையை உடைத்தனர். மேலும், பிராமணப் பெண்கள் புடவை அணிவது போல் அணியாமல் மற்ற இந்தியப் பெண்கள் அணிவது போல் புடவை அணிந்து கொண்டனர். யோகேஷ்சபாவின் மற்றொரு அமர்வானது பல்லூரில் கே.என். குட்டன் நம்பூதிரி என்பவரின் தலைமையில் நடைபெற்றது. இந்த அமர்வில் ஆர்யா அவர்கள் பெண்களுக்கு வீட்டிற்குள் ஏற்படும் அடக்குமுறையை களைவதற்கு அந்தப்புரம் மர்தனாநேசனம்என்ற தீர்மானத்தை அறிமுகப்படுத்தினார். ஆர்யா பல்லம் 1947 முதல் 1948ஆம் ஆண்டு வரை பில்லியம் சத்யாக்ரகாவில் ஈடுபட்டார். இவருடன் பி. பிரியாதத்தா, இ.எஸ். சரஸ்வதி, ஐ.சி. பிரியாதத்தா, ரேமா தம்புரட்டி மற்றும் இந்திரா தம்புரட்டி ஆகியோர் முக்கிய பங்கு வகித்தனர்.
ஆர்யா பல்லம் மலபார் மாவட்ட வாரியத்தின் உறுப்பினராகவும், கதுமுரி இயக்கத்தின் தலைவராகவும் இருந்தார்.
கேரள பிராமண சமூகத்தினரிடையே முதல் விதவை மறுமணம் செய்வதற்கான ஏற்பாடுகள் செய்வதில் முக்கியப் பங்கு வகித்தார். எம்.ஆர். பட்டாத்ரிபாத் திருமணம் நடைபெற்ற பிறகு, அவரது மனைவியுடன் சிறிது காலம் ஆர்யா பல்லம் குடும்பத்துடன் தங்கினர்.
தனிப்பட்ட வாழ்க்கை
ஆர்யா பல்லம், கிருஷ்ணா நம்பூதிரி என்பவரை திருமணம் செய்து கொண்டார். நம்பூதிரி பொதுவுடைமைக் கட்சியின் முழு நேரப் பணியாளராக இருந்தார். இவர்களுக்கு நான்கு குழந்தைகள். முன்று மகள்கள் ஒரு மகன். மகன் சிறு வயதிலேயே இயற்கை எய்தினான்.
மேற்கோள்கள்
பகுப்பு:வாழும் நபர்கள்
ரீடர்ஸ் டைஜஸ்ட்
ரீடர்ஸ் டைஜஸ்ட் (Reader's Digest) என்பது ஒரு அமெரிக்க பொது - குடும்பப் பத்திரிகை ஆகும், இது ஒரு ஆண்டுக்கு பத்து தடவை வெளியிடப்பட்டது. முன்னர் இதன் தலைமையகம் நியூயார்கின், சாப்பாக்வாவில் செயல்பட்ட நிலையில் தற்போது மன்ஹாட்டனின் மிட் டவுனில் தலைமையிடம் உள்ளது. இந்த இதழ் 1920 ஆம் ஆண்டில் டிவிட் வாலஸ் மற்றும் லிலா பெல் வாலஸ் ஆகியோரால் நிறுவப்பட்டது. பல ஆண்டுகளாக, ரீடரின் டைஜஸ்ட் அமெரிக்காவில் அதிக அளவில் விற்பனையான பொழுதுபோக்கு இதழாக இருந்தது; இதை  2009 இல் பெட்டர் ஹோம் அண்டு கார்டன் இதழ் முந்தியது. மேடையார்க் ஆய்வின்படி (2006), ரீடரின் டைஜெஸ்ட் இதழானது ஃபார்ச்சூன், தி வால் ஸ்ட்ரீட் ஜர்னல், பிசினஸ் வீக் மற்றும் இன்க் ஆகியவற்றைக் காட்டிலும் 100,000 டாலர் குடும்ப வருமானம் கொண்ட வாசகர்களில் அதிகமான வாசகர்களைக் கொண்டுள்ளது.
ரீடர்ஸ் டைஜெஸ்ட்டின் உலகளாவிய பதிப்புகள் 70 க்கும் மேற்பட்ட நாடுகளில் 21 மொழிகளில் 49 பதிப்புகளொடு கூடுதலாக 40 மில்லியன் மக்களைச் சென்றடைந்தது. இக்காலகட்டத்தில் இந்த இதழ் உலகின் 10.5 மில்லியன் எண்ணிக்கையில் விற்பனையைக் கொண்டிருந்தது, இது உலகின் மிகப்பெரிய அளவில் விற்பனையாகும்  இதழாக இருந்தது.
மேலும் இது புடையெழுத்து, எண்ணியல், ஒலிவடிவு, மற்றும் ரீடரின் டைஜெஸ்ட் லார்ஜ் பிரிண்ட் என்ற பெயரில் பெரிய எழுத்தில் வெளியிடப்படுகிறது. இந்த பத்திரிகை கையடக்கமானதாக, பிற அமெரிக்கப் பத்திரிகைகளில் கிட்டத்தட்ட பாதி அளவு கொண்டது. எனவே, 2005 இன் கோடைக் காலத்தில், அமெரிக்கப் பதிப்பானது "உங்கள் பாக்கெட்டில் அமெரிக்கா" என்ற முழக்கத்தை ஏற்றுக்கொண்டது. 2008 சனவரியில், இந்த முழக்கம் "நல் வாழ்க்கை பகிர்வு" என மாற்றப்பட்டது.
வரலாறு
இந்த இதழைத் துவங்கிய, 35 ஆண்டுகள் வரைக்கும், விலையில் எவ்வித மாறுதலும் செய்யவில்லை. இதனால், வாசகர்களிடம் நன்மதிப்பையும், நம்பிக்கையையும் பெறமுடிந்தது. அவரவர்க்கு விருப்பமான பகுதி, இன்ன இன்ன பக்கங்களில் இருக்கும் என்ற நிச்சயமும், வாசகர்களை வெகுவாகக் கவர்ந்தது, அதன் வாசகர்களிடம் இந்தப் பழக்கம், இன்னமும் மாறவில்லை.
இந்த நவீன அவசர உலகில், எதையும் பொறுமையாக, விரிவாகப் படித்துக் கொண்டிருக்க, பெரும்பாலான வாசகர்களுக்கு, நேரம் கிடைக்காது என்பதை உணர்ந்த டேவிட் வேலஸ், எவ்வளவு விரிவான கட்டுரையையும், சுருக்கி, சுவை குன்றாது கொடுக்கத் தூண்டினார். இந்தத் திறன்தான் இன்றும், இந்த இதழுக்கு உறுதுணையாக இருப்பதுடன், வெற்றிக்கும் வித்தாக ஆனது.
மெர்டேகா அரண்மனை, மத்திய ஜகார்த்தா
மெர்டேகா அரண்மனை (Merdeka Palace) ( Istana Merdeka   ; இந்தோனேசியாவில் இஸ்தானா காம்பீர் என்றும், டச்சு காலனித்துவ காலங்களில் பலீஸ் டெ கொனிங்ஸ்ப்ளீன் என்றும் அழைக்கப்படுகிறது ) இந்தோனேசியாவின் மத்திய ஜகார்த்தாவில் உள்ள மெர்டேகா சதுக்கத்தின் வடக்குப் பகுதியில் அமைந்துள்ள இந்தோனேசியாவின் ஆறு ஜனாதிபதி மாளிகைகளில் ஒன்றாகும். இது இந்தோனேசியா குடியரசின் ஜனாதிபதியின் உத்தியோகபூர்வ இல்லமாக பயன்படுத்தப்பட்டு வருகிறது.
இந்த அரண்மனையானது காலனித்துவ காலத்தில் டச்சு கிழக்கிந்திய இண்டீஸின் கவர்னர் ஜெனரலுக்கான இல்லமாக இருந்தது. 1949 ஆம் ஆண்டில், இந்த அரண்மனைக்கு மெர்டேகா அரண்மனை என்று பெயர் மாற்றம் செய்யப்பட்டது, "(கே) மெர்டேகா என்ற சொல்லுக்கு (ஒரு)" அதாவது "சுதந்திரம்" அல்லது "சுதந்திரம்" என்று பொருளாகும்
மெர்டேகா அரண்மனை 6.8 ha பரப்பளவில் அமைந்துள்ள, ஜகார்த்தா ஜனாதிபதி மாளிகை வளாகத்தின் ஒரு பகுதியாக உள்ளது இதில் இஸ்தானா நெகாரா (ஜகார்த்தா) எனப்படுகின்ற நெகாரா அரண்மனை, விஸ்மா நெகாரா (மாநில விருந்தினர் மாளிகை), செக்ரேட்டரியட் நெகாரா (மாநில செயலகம்) மற்றும் பினா கிரஹா கட்டிடம் போன்றவை அடங்கும். இது இந்தோனேசிய நிர்வாக அதிகாரத்தின் மையமாகச் செயல்பட்டு வருகிறது.
ஆரம்பம்
இடது|thumb| 1880 களில் பாலிஸ் டெ கொனிங்ஸ்ப்ளினின் லித்தோகிராஃப் (தற்போதைய மெர்டேகா அரண்மனை) வலது|thumb| 1936 இல் அரண்மனையின் வரவேற்பு அறை வலது|thumb| 1936 இல் அரண்மனையின் உள் புறம் இப்போது மெர்டேகா அரண்மனை என்று அழைக்கப்படும் கட்டிடம் ரிஜ்ஸ்விஜ் அரண்மனையின் (தற்போதைய இஸ்தானா நெகரா) வளாகத்தில் கட்டப்பட்டதாகும். இது 19 ஆம் நூற்றாண்டின் நடுப்பகுதியில்பெரிய வரவேற்புகள் மற்றும் மாநாடுகள் நடத்துதல் உள்ளிட்ட பல நிர்வாக நோக்கங்களுக்காக அது போதுமானதாக இல்லை என்று கருதப்பட்டது அதனைத் தொடரந்து 1869 ஆம் ஆண்டில், புதிய அரண்மனையை நிர்மாணிப்பதற்கான வழிமுறைகளை கவர்னர் ஜெனரல் பீட்டர் மிஜெர் வழங்கினார். ஆளுநர் ஜெனரல் ஜேம்ஸ்லௌடன் ஆட்சிக் காலத்தின்போது மார்ச் 23, 1873 ஆம் நாளன்று ரிஜ்ஸ்விஜ் அரண்மனையின் தெற்கு புல்வெளியில் கட்டுமானப் பணிகள் ஆரம்பிக்கப்பட்டன.
இந்த நியோ-பல்லடியன் அரண்மனை ஜேகப்பஸ் பார்த்தலோமியஸ் ட்ரோசர்ஸ் என்பவரால் வடிவமைக்கப்பட்டது. இதனை பொதுப்பணித் துறை மற்றும் ஒப்பந்த நிறுவனமான ட்ரோசர்ஸ் கம்பெனி நிறுவனத்தாரால் ƒ 360,000 செலவில் கட்டப்பட்டது. புதிய கட்டிடம் ரிஜ்ஸ்விஜ் அரண்மனை மைதானத்தின் தெற்கு பகுதியில் கட்டப்பட்டது, இது தற்போது மெர்டேகா சதுக்கம் என்றழைக்கப்படுகின்ற, கொனிங்ஸ்ப்ளினை  நோக்கிய வகையில்  அமைந்துள்ளது.
கவர்னர் ஜெனரல் ஜோஹன் வில்ஹெல்ம் வான் லான்ஸ்பெர்கேவின் காலத்தில் 1879 ஆம் ஆண்டில் அரண்மனையின் கட்டுமானப் பணிகள் முடித்து வைக்கப்பட்டன. புதிய அரண்மனை டச்சு கிழந்திய ஆளுநர் ஜெனரல் மற்றும் அவரது குடும்பத்தினரின் உத்தியோகபூர்வ இல்லமான பலீஸ் வான் டி கவர்னூர் ஜெனரல் ("கவர்னர் ஜெனரலின் அரண்மனை") என்று அறிவிக்கப்பட்டு அந்தப் பெயரே சூட்டப்பட்டது.
நெடியம் ஊராட்சி
நெடியம் ஊராட்சி (Nediyam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பள்ளிப்பட்டு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1966 ஆகும். இவர்களில் பெண்கள் 988 பேரும் ஆண்கள் 978 பேரும் உள்ளனர்.
மெர்டேகா அரண்மனை, மத்திய ஜகார்த்தா
ஆரம்பம்
கவர்னர் ஜெனரல் ஜோஹன் வில்ஹெல்ம் வான் லான்ஸ்பெர்க் (1875-1881) இந்த கட்டிடத்தில் முதன்முதலில் வசித்து வந்தார். இந்த அரண்மனையில் வசித்த கடைசி டச்சு கவர்னர் ஜெனரலாக கவர்னர் ஜெனரல் டிஜார்டா வான் ஸ்டார்கன்போர்க் ஸ்டாச்சவர் (1936-1942) ஆவார்.
நெடியம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மெர்டேகா அரண்மனை, மத்திய ஜகார்த்தா
ஜப்பானிய ஆக்கிரமிப்பு
இந்தோனேசியாவின் ஜப்பானிய ஆக்கிரமிப்பின் போது (1942-1945), ஜப்பானிய காரிஸனின் சாய்கோ ஷிகிகன் (இராணுவத் தளபதி) ரிஜ்ஸ்விஜ் அரண்மனை வளாகத்தில் வசித்து வந்தார். அதே காலகட்டத்தில் மூன்று ஜப்பானிய தளபதிகள் மெர்டேகா அரண்மனையில் தங்கியுள்ளனர்.
சுதந்திரத்திற்குப் பிந்தைய காலம்
இந்தோனேசிய தேசிய புரட்சி (1945-1949) இந்தோனேசியா குடியரசை நெதர்லாந்து அங்கீகரித்ததன் மூலமாக ஒரு முடிவினைப் பெற்றது. 1949 ஆம் ஆண்டில் டச்சுக்காரர்களிடமிருந்து இந்தோனேசியா சுதந்திரம் பெற்றதாக அறிவிக்கப்பட்டது காம்பீர் அரண்மனையில். விழாவின் போது, டச்சு கொடிக்கு மாற்றாக இந்தோனேசியாவின் கொடி பறக்க ஆரம்பித்தது கொடி ஏற்றப்பட்டபோது பல பார்வையாளர்கள் மகிழ்ச்சியடைந்தனர். " மெர்டேகா ! (சுதந்திரம்!)" என்று என்று மகிழ்ச்சியோடு கத்தினர். அந்த தருணத்திலிருந்து, காம்பீர் அரண்மனை மெர்டேகா அரண்மனை என்று அறிவிக்கப்பட்டது. டச்சு கிரீடத்திற்குரிய உயர் பொறுப்பாளரான டோனி லோவிங்க், அந்த அரண்மனையை விட்டு வெளியேறிய, டச்சு சக்தியைக் குறித்து வந்த, கடைசி மனிதர் ஆவார். அரண்மனையின் பெயர் அதிகாரப்பூர்வமாக இஸ்தானா மெர்டேகா ("இன்டிபென்டென்ஸ் பிளேஸ்") என டிசம்பர் 28, 1949 அன்று 17.55 ஆம் நேர அளவில் மாற்றப்பட்டது.
நெடியம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மெர்டேகா அரண்மனை, மத்திய ஜகார்த்தா
சுதந்திரத்திற்குப் பிந்தைய காலம்
27 டிசம்பர் 1949 ஆம் நாளன்று, விழா முடிந்த பிறகு ஒரு நாள், ஜனாதிபதி சுக்கரனோ மற்றும் அவரது குடும்பத்தினர்யோகியாகர்த்தாவிலிருந்து அங்கு வந்து சேர்ந்தனர். முதல் முறையாக இந்தோனேசியா குடியரசின் ஜனாதிபதி மெர்டேகா அரண்மனையில் குடியேறினார்.
நெடியம் ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மெர்டேகா அரண்மனை, மத்திய ஜகார்த்தா
சுதந்திரத்திற்குப் பிந்தைய காலம்
முதல் ஆண்டு சுதந்திர தின விழாக் கொண்டாட்டங்கள் 1950 ஆம் ஆண்டில் மெர்டேகா அரண்மனையில் நடைபெற்றது.
பிற அரண்மனைகள்
பகுப்பு:இந்தோனேசியக் கட்டிடக்கலை பகுப்பு:இந்தோனேசிய அருங்காட்சியகங்கள் பகுப்பு:இந்தோனேசிய அரண்மனைகள்
வசந்தகுமார்
வசந்தகுமார் தமிழின் முக்கியமான நூல்வெளியீட்டாளார், பிரதிமேம்படுத்துநர். இருபதாண்டுகளாக தமிழினி பதிப்பகம், யுனைட்டட் ரைட்டர்ஸ் என்ற இரு பதிப்பகங்களை நடத்தி வருகிறார். தமிழின் முக்கியமான இளம்படைப்பாளிகளான சு. வேணுகோபால், கண்மணி குணசேகரன், ஜோ டி குரூஸ், சு. வெஙகடேசன், உமா மகேஸ்வரி, ஜெ. பிரான்ஸிஸ் கிருபா போன்றோரின் ஆக்கங்களை அறிமுகம்செய்து வெளியிட்டு வருகிறது தமிழினி. முக்கியமான ஆய்வுநூல்களையும் வெளியிட்டுள்ளது. வசந்தகுமார் ’தமிழினி’ சிற்றிதழின் ஆசிரியர். இவ்விதழ் பழந்தமிழ் ஆய்வுகள், சூழியல் ஆய்வுகள், தத்துவ ஆய்வுகள் ஆகியவற்றுக்கு முக்கியத்துவம் கொடுத்து வெளிவருகிறது.
பகுப்பு:வாழும் நபர்கள் பகுப்பு:தமிழகப் பதிப்பாளர்கள்
ஓக்லகோமா
ஓக்லஹோமா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் மத்திய பகுதியில் அமைந்துள்ளது. இதன் தலைநகரம் ஓக்லஹோமா நகரம். ஐக்கிய அமெரிக்காவில் 46 ஆவது மாநிலமாக 1907 இல் இணைந்தது,
மேற்கோள்கள்
*
பயனளவைக் கொள்கை
அமெரிக்காவில் இருபதாம் நூற்றாண்டில் எழுந்த தத்துவக் கொள்கை இப்பயனளவைக் கொள்கை ஆகும். அமெரிக்காவில் குடியேறிய பிற ஐரோப்பிய னாட்டு மக்களூம் இன்கிலான்து மக்களூம் பல்வேரு பிரச்சனைகலை சன்திக்க னேரிட்டது.இப்பிரச்சனைகலுக்கு உரிய ஆயத்தமான னிரன்தர தீர்வுகள் ஏதும் காணப்படாமல்,தன்கள் வாழ்க்கையையே சோதனைகளாக கொண்டு அனுபவன்கள் மூலமாக பிரச்சனைகளூக்கு தீர்வுகள் கண்டனர்.உண்மை என்பது ஒருவர் பெரும் அனுபவம் வாயிலாக அறீயப்படுவது.எனவே ஒவ்வொரு மனிதனும் வாழ்வில் மாருபட்ட உண்மையினை பெருகின்ரனர்.என்வே அவ்வுண்மையினை அனுபவமாக பெட்ரு வாழ்க்கை முரையினை மேம்படுத்தி கொள்கின்ரனர்.எனவே தான் உண்மை என்பது ஒன்றல்ல என்றும் அது பற்பல என்றும் பரைசாட்ருகின்ரது. பயனலளவை கொள்கை என்பது "செயல்" என்று பொரு
பகுப்பு:குறுங்கட்டுரைகள்
இலுத்விக் குட்மேன்
சர் இலுத்விக் கட்மேன் (Ludwig Guttmann) (3 சூலை 1899 – 18 மார்ச் 1980) (3 சூலை 1899 - மார்ச் 1980 18) ஒரு ஜெர்மன்-பிரித்தானிய நரம்பியல் நிபுணர் ஆவார். இவர், மாற்றுத்திறனாளிகளுக்கான இணை ஒலிம்பிக் விளையாட்டுகளை நிறுவினார். இங்கிலாந்தில் இவர் ஒரு யூத மருத்துவராக இருந்தார். இரண்டாம் உலகப் போர் தொடங்குவதற்கு சற்று முன்னர் நாட்சி ஜெர்மனியிலிருந்து வெளியேறினார். இவர், ஊனமுற்றோருக்கான பிரத்தியேகமாக ஒழுங்கமைக்கப்பட்ட உடல் செயல்பாடுகளின் நிறுவனர்களில் ஒருவராக கருதப்படுகிறார்.
ஆரம்ப கால வாழ்க்கை
இலுத்விக் சூலை 3, 1899 இல் தோசக்சில் ஒரு ஜெர்மன்-யூத குடும்பத்தில் பிறந்தார். தோசெக் அப்போது ஜெர்மன் கட்டுப்பாட்டிலிருந்த அப்பர் சிலேசியாவில் இருந்தது, இப்போது போலந்தில் உள்ளது. இவருக்கு, மூன்று வயதாக இருக்கும் போது வரது குடும்பம் சிலேசிய நகரமான கே சால் கோனிக்சட்டிற்கு (இப்போது கோர்சாவ், போலந்து) குடிபெயர்ந்தது. அங்கு இவர் இராணுவச் சேவையில் சேருவதற்கு முன்பு 1917இல் மனிதநேய இலக்கணப் பள்ளியில் பட்டம் பெற்றார்.
குட்மேன் கோனிக்சட்டில் உள்ள விபத்து மருத்துவமனையில் தன்னார்வத் தொண்டு பணியில் ஈடுபட்டிருந்தபோது கால் காயத்துடன் இருந்த ஒரு நோயாளியை எதிர்கொண்டார். அந்த நிலக்கரி சுரங்கத் தொழிலாளி, பின்னர் நோய்தொற்று முற்றி இறந்தார். இவர், தனது மருத்துவ படிப்பை ஏப்ரல் 1918இல் பிரெசுலாவ் பல்கலைக்கழகத்தில் தொடங்கினார். இவர் 1919 இல் பிரீபர்க் பல்கலைக்கழகத்திற்குச் சென்று 1924இல் மருத்துவ முனைவர் பட்டம் பெற்றார்.
1933 வாக்கில், இவர் பிரெசுலாவில் (இப்போது போலந்தின் விரோகாவ்) ஒரு நரம்பியல் அறுவை சிகிச்சை நிபுணராகப் பணிபுரிந்து பல்கலைக்கழகத்தில் விரிவுரையாளரானார். நரம்பியல் அறுவை சிகிச்சையின் முன்னோடியான ஓட்ஃபிரைட் ஃபோஸ்டரின் கீழ் ஆராய்ச்சியை மேற்கொண்டார். போஸ்டரின் முதல் உதவியாளராக வெற்றி பெற்ற போதிலும், இவர் 1933 ஆம் ஆண்டில் நியூரம்பெர்க் சட்டங்களின்படி தனது பல்கலைக்கழகப் பணியிலிருந்து நீக்கப்பட்டார். மேலும் இவரது தலைப்பு "கிரான்கன்பேகான்ட்லர்" (நோயுற்றவர்களுக்கு சிகிச்சையளிக்கும் ஒருவர்) என்றும் மாற்றப்பட்டது. நாசிக்கள் பதவிக்கு வந்தவுடன், யூதர்கள் தொழில் ரீதியாக மருத்துவம் செய்யத் தடை விதிக்கப்பட்டனர். இவர் பிரெசுலாவ் யூத மருத்துவமனையில் பணியாற்ற நியமிக்கப்பட்டார். அங்கு இவர் 1937இல் மருத்துவ இயக்குநரானார். நவம்பர் 9, 1938 அன்று கிரிஸ்டல்நாக்ட்டில் யூத மக்கள் மற்றும் சொத்துக்கள் மீதான வன்முறைத் தாக்குதலைத் தொடர்ந்து, எந்தவொரு நோயாளிகளையும் கேள்விக்கு இடமின்றி மருத்துவமனையில் அனுமதிக்குமாறு குட்மேன் தனது அதிகாரிகளிடம் கேட்டுக்கொண்டார். அடுத்த நாள் இவர் கெஸ்டபோவிடம் தனது முடிவை நியாயப்படுத்தினார். மருத்துவமனையில் அனுமதிக்கப்பட்ட 64 நோயாளிகளில் 60 பேர் நாசி அரசியல் கைதிகளின் முகாமிலிருந்து மீட்கப்பட்டு காப்பாற்றப்பட்டனர்.
பிரிட்டனுக்கு தப்பித்தல்
1939இன் ஆரம்பத்தில், குட்மேனும் இவரது குடும்பத்தினரும் யூதர்களை நாசிக்கள் துன்புறுத்தியதால் ஜெர்மனியை விட்டு வெளியேறினர். நாசிக்கள் இவருக்கு நுழைவு அனுமதி வழங்கியதோடு, போர்த்துகீசிய சர்வாதிகாரி அன்டோனியோ டி ஒலிவேரா சலாசரின் நண்பருக்கு சிகிச்சையளிக்க போர்ச்சுகலுக்கு செல்லும்படி கட்டளையிட்டபோது தப்பிப்பதற்கான ஒரு வாய்ப்பு வந்தது.
இவர், இலண்டன் வழியாக ஜெர்மனிக்குத் திரும்ப திட்டமிடப்பட்டார். அப்போது "அகதிகள் கல்வியாளர்களுக்கான அமைப்பு " (காரா) இவருக்கு ஐக்கிய இராச்சியத்தில் தங்குவதற்கான வாய்ப்பை வழங்கியது. இவர், மார்ச் 14, 1939 அன்று தனது மனைவி எல்சு சாமுவேல், மகன் டென்னிசு மகள் ஈவாவுடன் இங்கிலாந்தின் ஆக்சுபோர்டுக்கு வந்தார். ஆக்சுபோர்டில் குடியேற உதவுவதற்காக கட்மேன் மற்றும் இவரது குடும்பத்தினருக்கு £250 (2019 இல் £16,000 டாலர் மதிப்பு) செலுத்த பிரிட்டிஷ் உள்துறை அலுவலகத்துடன் காரா பேச்சுவார்த்தை நடத்தியது. இராட்க்ளிஃப் இன்பர்மரி மருத்துவமனையில் நரம்பியல் அறுவை சிகிச்சை துறையில் முதுகெலும்பு காயம் குறித்து கட்மேன் தொடர்ந்து ஆராய்ச்சிகளை மேற்கொண்டார். இலன்ஸ்டேல் சாலையில் உள்ள ஒரு சிறிய வீட்டிற்குச் செல்லும் வரை, குடும்பம் பல்லியோல் கல்லூரியில் உள்ள ஆசிரியர்கள் விடுதியில் சில வாரங்கள் தங்கியிருந்தது. இரு குழந்தைகளும் கிரேக்கோட்சு பள்ளியில் இலவசமாக சேர்க்கப்பட்டனர். குடும்பம் ஆக்சுபோர்டு யூத சமூகத்தின் உறுப்பினர்களாகச் சேர்ந்தது. அப்போது பிரபல நடிகையான மிரியம் மார்கோலிசுடன் நட்புறவு கொண்டதை ஈவா நினைவு கூர்ந்தார். ஐரோப்பாவிலிருந்து இடம்பெயர்ந்த யூதக் கல்வியாளர்களின் வருகையின் விளைவாக ஆக்சுபோர்டில் யூதச் சமூகம் வேகமாக வளர்ந்து வந்தது.
இரண்டாம் உலகப் போர் வெடித்தவுடன், குட்மனும் இவரது குடும்பத்தினரும் காரா உறுப்பினரும், பல்லியோல் கல்லூரியின் ஆசிரியருமான இலிண்ட்சே பிரபு வீட்டில் தங்கினர்.
இசுடோக் மாண்டேவில் மருத்துவமனை
குட்மேன் 1945 இல் பிரித்தானிய குடிமகனாக ஆனார். ஊனமுற்ற போர் வீரர்களுக்கான முதல் இசுடோக் மாண்டேவில் விளையாட்டுக்களை இவர் ஏற்பாடு செய்தார். முதல் விளையாட்டுக்கள் சூலை 29, 1948 அன்று நடைபெற்ற கோடைக்கால ஒலிம்பிக் விளையாட்டுப் போட்டிகள் தொடங்கப்பட்ட அதே நாளில் மருத்துவமனையில் நடைபெற்றது. பங்கேற்பாளர்கள் அனைவருக்கும் முதுகெலும்பு காயங்கள் இருந்தன. மேலும், சக்கர நாற்காலிகளில் போட்டியிட்டன. குட்மேன் நோயாளிகளை தேசிய நிகழ்வுகளில் பங்கேற்க ஊக்குவிப்பதற்காக பாராப்லெஜிக் கேம்ஸ் என்ற வார்த்தையைப் பயன்படுத்தினார். இது பின்னர் பாராலிம்பிக் விளையாட்டுக்கள் " என்று அழைக்கப்பட்டது. இது பின்னர் "இணை விளையாட்டுகள்" ஆனது. மேலும் பிற குறைபாடுகள் உள்ளவர்களையும் உள்ளடக்கியது.
பாராலிம்பிக்ஸ்
thumb| [[டெல் அவீவ் நகரில் 1968 கோடைகால இணை ஒலிம்பிக் விளையாட்டுக்களில் வெற்றி பெற்ற டோனி சவுத்துக்கு குட்மேன் தங்கப் பதக்கம் வழங்கினார்]]